Source: http://www.europarl.europa.eu/sides/getDoc.do?type=REPORT&reference=A7-2010-0091&language=MT
Timestamp: 2018-12-19 04:21:12+00:00
Document Index: 863999

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

RAPPORT dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2008 - A7-0091/2010
Ċiklu relatat mad-dokument : A7-0091/2010
PE 430.473v01-00 A7-0091/2010
dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2008
– wara li kkunsidra l-kontijiet annwali finali taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2008,
– wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2008, flimkien mat-tweġibiet taċ-Ċentru(1),
– wara li kkunsidra r-rakkomandazzjoni tal-Kunsill tal-10 ta’ Frar 2010 (5827/2010 - C7-0061/2010),
– wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jwaqqaf iċ-Ċentru Ewropew għall-Iżvilupp ta’ Taħriġ Professjonali(3), u b'mod partikulari l-Artikolu 12a tiegħu,
– wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002(4), u b’mod partikolari l-Artikolu 94 tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7–0091/2010),
1. Jagħti l-kwittanza lid-Direttur taċ-Ċentru Ewropew għall-Iżvilupp ta’ Taħriġ Professjonali għall-implimentazzjoni tal-baġit taċ-Ċentru għas-sena finanzjarja 2008;
3. Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li hi parti integrali minnha, lid-Direttur taċ-Ċentru Ewropew għall-Iżvilupp ta’ Taħriġ Professjonali, lill-Kunsill, lill-Kummissjoni u lill-Qorti tal-Awdituri, u li jiżgura li tiġi ppubblikata fil-Ġurnal Uffiċjali tal-Unjoni Ewropea (serje L).
dwar l-għeluq tal-kontijiet taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2008
(C7-0181/2009 - 2009/2110(DEC))
– wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2008, flimkien mat-tweġibiet taċ-Ċentru(5),
– wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jwaqqaf iċ-Ċentru Ewropew għall-Iżvilupp ta’ Taħriġ Professjonali(7), u b'mod partikulari l-Artikolu 12a tiegħu,
– wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002(8), u b’mod partikolari l-Artikolu 94 tiegħu,
– wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Impjiegi u l-Affarijiet Soċjali (A7–00911/2010),
1. Japprova l-għeluq tal-kontijiet taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2008;
2. Jagħti istruzzjonijiet lill-President tiegħu sabiex jgħaddi din id-deċiżjoni, kif ukoll ir-riżoluzzjoni li tagħmel parti integrali minnha, lid-Direttur taċ-Ċentru Ewropew għall-Iżvilupp ta’ Taħriġ Professjonali, lill-Kunsill, lill-Kummissjoni u lill-Qorti tal-Awdituri, u li jiżgura li tiġi ppubblikata fil-Ġurnal Uffiċjali tal-Unjoni Ewropea (serje L).
li tinkludi l-osservazzjonijiet li jagħmlu parti integrali mid-Deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp tat-Taħriġ Professjonali għas-sena finanzjarja 2008
– wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Iżvilupp ta’ Taħriġ Professjonali għas-sena finanzjarja 2008, flimkien mat-tweġibiet taċ-Ċentru(9),
– wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jwaqqaf iċ-Ċentru Ewropew għall-Iżvilupp ta’ Taħriġ Professjonali(11), u b'mod partikulari l-Artikolu 12a tiegħu,
– wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002(12), u b’mod partikolari l-Artikolu 94 tiegħu,
A. billi l-Qorti tal-Awdituri ddikjarat li kisbet assigurazzjoni raġonevoli li l-kontijiet annwali għas-sena finanzjarja 2008 huma ta’ min joqgħod fuqhom, u li t-tranżazzjonijiet bażiċi huma legali u regolari,
B. billi fit-23 ta’ April 2009, il-Parlament ta l-kwittanza lid-Direttur taċ-Ċentru Ewropew għall-Iżvilupp ta’ Taħriġ Professjonali għall-implimentazzjoni tal-baġit taċ-Ċentru għas-sena finanzjarja 2007(13), u li fir-riżoluzzjoni tiegħu li takkumpanja d-deċiżjoni ta’ kwittanza inter alia ġibdet l-attenzjoni għall-osservazzjonijiet tal-Qorti tal-Awdituri dwar il-proporzjon għoli ta' trasferimenti trasferimenti u kanċellazzjonijiet, il-ħtieġa li jiġu ffissati objettivi u indikaturi li jistgħu jitkejlu fil-qafas tal-programmi tiegħu u l-ħtieġa li tiġi stabbilita rabta ċara bejn l-objettivi u r-risorsi baġitarji meħtieġa biex jitwettqu,
1. jesprimi s-sodisfazzjon tiegħu li l-Qorti tal-Awdituri ddikjarat li l-għeluq tal-kontijiet tal-Aġenzija għas-sena finanzjarja 2008 kien skont il-liġi u regolari;
2. Jifraħ lill-Ċentru talli rċieva dikjarazzjoni pożittiva ta' assigurazzjoni mill-Qorti tal-Awdituri rigward is-sena finanzjarja 2008, mhux biss fir-rigward tal-kontijiet, imma wkoll fir-rigward tat-tranżazzjonijiet li dawn huma bbażati fuqhom; jinnota li ċ-Ċentru għamel progress enormi rigward il-proċedura tal-inventarju sabiex jiġu identifikati, reġistrati u kapitalizzati l-assi, rigward dokumentazzjoni ta' proċeduri ta' kontroll intern f'dak li jirrigwarda l-proċeduri tas-suq pubbliku;
3. Jerġa' jinsisti fuq l-importanza li ċ-Ċentru jiffissa l-objettivi SMART u l-indikaturi RACER fl-ippjanar tiegħu sabiex jevalwa r-riżultati tiegħu; Jinnota l-fatt, madankollu, li ċ-Ċentru ddikjara li kkunsidra dawn ir-rimarki fl-ippjanar tiegħu għall-2009; jistieden liċ-Ċentru sabiex jikkunsidra l-introduzzjoni tal-Organigramma Gantt fl-ippjanar ta' kull attività operazzjonali tiegħu, hekk li jiġi indikat malajr iż-żmien li jagħmel kull uffiċjal fuq proġett u jiffavorixxi approċċ orizontali lejn il-kisba tar-riżulati;
4. Jifraħ madankollu liċ-Ċentru li jrid li fl-2010 jdaħħal sistema sperimentali ta' dokumentazzjoni taż-żmien li jagħmel kull uffiċjal fuq proġett taċ-Ċentru;
5. Jitlob liċ-Ċentru sabiex jippreżenta f'tabella li tidħol fl-anness tar-rapport li jmiss tal-Qorti tal-Awdituri, paragun bejn r-riżultati miksuba tul is-sena ta' kwittanza evalwata u dawk miksuba fis-sena ta' qabel, sabiex l-awtorità ta' kwittanza tkun tista' tevalwa aħjar ir-rendiment taċ-ċentru minn sena għal oħra;
6. jesprimi s-sodisfazzjon tiegħu, fir-rigward tal-oqsma relatati trattati, dwar il-kooperazzjoni mill-qrib u t-twaqqif ta’ sinerġiji bejn iċ-Ċentru Ewropew għall-Iżvilupp tat-Taħriġ Vokazzjonali u l-Fondazzjoni Ewropea għat-Taħriġ; jesiġi miż-żewġ Aġenziji rapport dettaljat ta' segwitu dwar il-ftehim ta' kooperazzjoni fir-rapport dwar l-attivitajiet tal-2009.
7. Jiġbed l-attenzjoni għall-fatt li ċ-Ċentru reġa' ttrasferixxa approprjazzjonijiet (25% ta' approprjazzjonijiet ta' ħlasijiet operattivi, jiġifieri 1 400 000 EUR); Jenfasizza li din is-sitwazzjoniji turi kemm hu dgħajjef l-ippjanar u s-segwitu tal-approprjazzjonijiet differenzjati;
8. Jinnota li ċ-Ċentru jħaddem 128 impjegat u li fl-2009 introduċa sistema għall-kejl tal-prestazzjonijiet; jistenna r-riżultati minn din is-sistema;
9. Jifraħ liċ-Ċentru talli kien l-ewwel aġenzija li volontarjament għamel verifika pilota dwar il-qafas etiku; jinnota li din il-verifika saret mis-16 sal-20 ta' Frar 2009 minn tim ta' tliet awdituri u li s-Servizz Intern tal-Verifka (IAS) ikkonferma li ċ-Ċentru kien żviluppa qafas etiku tajjeb;
10. Jiirikonoxxi li mill-2006 'l hawn iċ-Ċentru kien implimenta 15-il rakkomandazzjoni mill-20 rakkomandazzjoni tal-IAS; Jinnota li mill-15 li għadhom ma ġewx implimentati, 6 huma meqjusa "importanti ħafna" u jirrigwardaw l-aktar l-immaniġġjar tar-riżorsi umani (pereżempju, ir-rendiment tal-istaff, l-istipular tal-objettivi tal-istaff u l-iffissar tal-irwoli u r-responsabilitajiet tal-Kumitat tal-Persunal); jistenna li jsir progress f'dan il-qasam, li huwa essenzjali għall-immaġni proprja tal-Aġenzija, u jitlob informazzjoni dwar dan;
11. Għal osservazzjonijiet oħrajn ta' natura orizzontali li jakkumpanjaw id-deċiżjoni ta' kwittanza, jirreferi għar-riżoluzzjoni tiegħu ta' xxx ta' April 2010(14) dwar il-ġestjoni finanzjarja u l-kontroll tal-aġenziji.
dwar il-kwittanza għall-implimentazzjoni tal-baġit taċ-Ċentru Ewropew għall-Iżvilupp tat-Taħriġ Vokazzjonali għas-sena finanzjarja 2008
1. jirreferi għall-konferma tal-Qorti tal-Awdituri li l-għeluq tal-kontijiet fi tmiem is-sena b'bilanċ ta' EUR 18,3 miljun jikkorrispondi għas-sitwazzjoni reali tal-Aġenzija fil-31 ta' Diċembru 2008 u li l-proċeduri u l-flussi tal-kontanti għal din is-sena finanzjarja huma konformi mar-regoli finanzjarji tal-Aġenzija;
2. jesprimi s-sodisfazzjon tiegħu li l-Qorti tal-Awdituri ddikjarat li l-għeluq tal-kontijiet tal-Aġenzija għas-sena finanzjarja 2008 kien skont il-liġi u regolari;
3. jitlob, fid-dawl tat-trasferiment ta' 25% tal-approprjazzjonijiet ta' ħlas għal riżorsi tal-proġetti, pjanifikazzjoni aħjar u baġit aktar preċiż;
4. jilqa' b'sodisfazzjon it-titjib li sar fis-sorveljanza tal-proġetti u l-għoti tal-kuntratti; jistenna li r-rapport dwar l-attività jagħti l-informazzjoni relatata;
5. mhuwiex kuntent bl-istaġnar fil-qasam tal-ġestjoni tal-persunal, minħabba li l-miri għal din l-attività u l-indikaturi tal-prestazzjoni la kienu orjentati lejn ir-riżultati u lanqas ma setgħu jitkejlu; jistenna li jsir progress f'dan il-qasam, li huwa essenzjali għall-immaġni proprja tal-Aġenzija, u jitlob informazzjoni dwar dan;
6. jinnota li ċ-Ċentru jħaddem 128 impjegat u li fl-2009 introduċa sistema għall-kejl tal-prestazzjonijiet; jistenna r-riżultati minn din is-sistema;
7. jesprimi s-sodisfazzjon tiegħu, fir-rigward tal-oqsma relatati trattati, dwar il-kooperazzjoni mill-qrib u t-twaqqif ta’ sinerġiji bejn iċ-Ċentru Ewropew għall-Iżvilupp tat-Taħriġ Vokazzjonali u l-Fondazzjoni Ewropea għat-Taħriġ; jesiġi miż-żewġ Aġenziji rapport dettaljat ta' segwitu dwar il-ftehim ta' kooperazzjoni fir-rapport dwar l-attivitajiet tal-2009.
ĠU C 304, 15.12.2009, p. 118.
ĠU L 255, 26.9.2009, p. 141.